Upespils
Upespils (agrāk arī Kastrāne, Kastrānes muiža) ir apdzīvota vieta Ogres novada Suntažu pagastā. Izvietojusies pagasta ziemeļaustrumos Mazās Juglas krastā pie autoceļa P4 6 km no pagasta centra Suntažiem, 41 km no novada centra Ogres un 62 km no Rīgas. Apdzīvotā vieta izveidojusies ap bijušās Kastrānes muižas (Kastran) centru, izaugusi padomju gados kā Raiņa kolhoza ciemats.